
23-TA-2514: Rīkojuma projekts (Vispārīgais)
Ministru kabineta rīkojums "Par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem""
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 06.11.2023.)
Lūdzam attiecībā uz anotācijas 1.3.sadaļas tabulā sniegto informāciju ņemt vērā izteiktos iebildumus pie informatīvā ziņojuma “Par nepieciešamo papildu finansējumu sabiedriskā transporta pakalpojumu sniegšanai 2023.gadā” (23-TA-2513) un nepieciešamības gadījumā veikt precizējumus attiecībā uz informāciju par prognozēto zaudējumu apmēru.
Piedāvātā redakcija
-
	Ņemts vērā
Veikti atbilstoši pecizējumi anotācijas tekstā.
	1.3. Pašreizējā situācija, problēmas un risinājumi

	2.
	MK sēdes protokollēmuma projekts
4. Satiksmes ministrijai sadarbībā ar valsts sabiedrību ar ierobežotu atbildību ''Autotransporta direkcija'' iesniegt izskatīšanai Sabiedriskā transporta padomē priekšlikumus valsts budžeta izdevumus mazinošiem pasākumiem reģionālās nozīmes sabiedriskā transporta maršrutu tīkla ietvaros, tai skaitā braukšanas maksas (tarifu) apmēra pārskatīšanai, vienlaikus ievērojot nepieciešamību salāgot iedzīvotāju vajadzības ar valsts budžeta iespējām.
	Iebildums (FM - 06.11.2023.)
Ņemot vērā, ka protokollēmuma projekta 4. un 5.punkts dublē Ministru kabineta 2023.gada 20.jūnija sēdes prot. Nr.33 49. § 2. un 3.punktā noteikto, lūdzam tos svītrot, bet to vietā paredzēt punktu, kas nosaka uzdevumu Satiksmes ministrijai Ministru kabineta 2023.gada 20.jūnija sēdes prot. Nr.33 49.§ 2.punktā dotā uzdevuma izpildi nodrošināt 2023.gada ietvaros un iesniegt informāciju par rezultātiem Ministru kabinetā līdz 2023.gada 29.decembrim.
Piedāvātā redakcija
-
	Ņemts vērā
Ministru kabineta 2023.gada 20.jūnija sēdes protokollēmuma (prot. Nr.33, 49.§) 2.punktā noteikts, ka Satiksmes ministrijai sadarbībā ar valsts sabiedrību ar ierobežotu atbildību "Autotransporta direkcija" iesniegt izskatīšanai Sabiedriskā transporta padomē priekšlikumus valsts budžeta izdevumus mazinošiem pasākumiem reģionālās nozīmes sabiedriskā transporta maršrutu tīkla ietvaros, tai skaitā braukšanas maksas (tarifu) apmēra pārskatīšanai, vienlaikus ievērojot nepieciešamību salāgot iedzīvotāju vajadzības ar valsts budžeta iespējām.
Attiecīgi precizēts protokollēmuma projekts, nosakot, ka jautājums par braukšanas maksas (tarifu) apmēra pārskatīšanu Sabiedriskā transporta padomē tiks iekļauts kādā no 2023.gada sēdēm.
Attiecīga informācija arī ietverta informatīvajā ziņojumā Par nepieciešamo papildu finansējumu sabiedriskā transporta pakalpojumu sniegšanai 2023.gadā (23-TA-2513).
 
	4. Ministru kabineta 2023. gada 20. jūnija sēdes protokollēmuma (prot. Nr.33, 49.§) 2. punktā noteiktā uzdevumu izpilde veicama līdz 2023.gada 29.decembrim.

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 15.11.2023.)
Lūdzam precizēt anotācijas 1.3.sadaļas tabulā “Valstspilsētu pašvaldībām prognozētie kompensējamie zaudējumi par 2023.gadu” norādīto apmēru 6.ailē “Iztrūkums (-) / pārmaksa (+) zaudējumu segšanai, euro (3.rinda+4.rinda) – 5.rinda”, lai tas atbilstu aprēķinam un ziņojumā (23-TA-2513) norādītajam.
 
Piedāvātā redakcija
-
	Ņemts vērā
Precizēta anotācijas 1.3.sadaļas tabulas “Valstspilsētu pašvaldībām prognozētie kompensējamie zaudējumi par 2023.gadu” 6.aile.
	1.3. Pašreizējā situācija, problēmas un risinājumi

	4.
	MK sēdes protokollēmuma projekts
4. Satiksmes ministrijai sadarbībā ar valsts sabiedrību ar ierobežotu atbildību ''Autotransporta direkcija'' līdz 2023.gada 29.decembrim iesniegt izskatīšanai Sabiedriskā transporta padomē priekšlikumus valsts budžeta izdevumus mazinošiem pasākumiem reģionālās nozīmes sabiedriskā transporta maršrutu tīkla ietvaros, tai skaitā braukšanas maksas (tarifu) apmēra pārskatīšanai, vienlaikus ievērojot nepieciešamību salāgot iedzīvotāju vajadzības ar valsts budžeta iespējām.
	Priekšlikums (FM - 15.11.2023.)
Lai nedublētu Ministru kabineta 2023. gada 20. jūnija sēdes protokola Nr. 33 49. § 2. punktā noteikto, lūdzam protokollēmuma projekta 4. punktu izteikt piedāvātajā redakcijā.
Piedāvātā redakcija
Noteikt, ka Ministru kabineta 2023. gada 20. jūnija sēdes protokola Nr. 33 49. § 2. punktā noteiktā uzdevumu izpilde veicama līdz 2023.gada 29.decembrim.
 
	Ņemts vērā
Precizēta Ministru kabineta sēdes protokollēmuma 4.punkta redakcija.
	4. Ministru kabineta 2023. gada 20. jūnija sēdes protokollēmuma (prot. Nr.33, 49.§) 2. punktā noteiktā uzdevumu izpilde veicama līdz 2023.gada 29.decembrim.



